Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1995. évi CXIX. törvény említendő — is ismeri (722/K/1998),
Paragraph Index: 869

1995. évi CXIX. törvény említendő — is ismeri (722/K/1998), sajnálatos ellenpélda ezen a területen is akad. Előfordul, hogy több intézmény hallgatói névjegyzékéből ezres nagyságrendű adatbázist igényel a kutató, mely szerinte „nyilvános” és „személyes adatot nem tartalmaz”. (698/K/1998) Ezekben az 1999/79/II. szám esetekben az adatvédelmi biztos kénytelen fellépni a hallgatók személyes adatainak védelméhez fűződő jogaik érvényesülése érdekében. Felmerülhet a kérdés a felsorolt példák kapcsán, hogy a felsőoktatási intézményen belül mely szervezeti egység jogosult a hallgatók személyes adatainak kezelésére, azaz ki tekinthető felelős adatkezelőnek. Bár konkrét beadvány ezzel kapcsolatban nem érkezett az adatvédelmi biztoshoz, a már említett helyi vizsgálat során a Veszprémi Egyetemen az iroda munkatársai egy rokonszenves megoldással találkoztak. (817/H/1998) Eszerint az egyetem kari szintjén elhelyezkedő dékáni hivatal és a közvetlen irányítása alá tartozó tanulmányi osztály tartja a kapcsolatot a hallgatókkal, kezeli azok személyes adatait. Koordinációs munkájuk során még az egyetem többi szervének sem továbbítják azokat. Inkább vállalják a többletmunkát, csak a hallgatók személyiségi jogain ne essen csorba. Az információs társadalom elvárásainak előtérbe kerülése az oktatásügyben is jelentkezik. Ennek hatására a Budapesti Műszaki Egyetem megalkotta új hallgatói adatbáziskezelő rendszerét, a NEPTUN-t. A rendszer felállításakor jelentkezett diszfunkciókra hívta fel az adatvédelmi biztos figyelmét egy beadvány (240/A/1998), amelynek kivizsgálása során a biztos jelezte a NEPTUN működtetésének adatvédelmi hiányosságait. A BME illetékesei kiküszöbölték ezeket, és az általuk létrehozott informatikai megoldásokat egyre több helyen alkalmazzák az országban. Az első ránézésre kissé utópisztikusnak tűnő elképzelések — például megfelelő eszközökkel és jogosultságokkal a diák otthonról is jelentkezhet vizsgáira, megismerheti azok eredményét, stb. az Interneten keresztül — gyakorlati megvalósítását is volt alkalmunk megvizsgálni. (817/H/1998) Az új diákigazolvány megalkotása kapcsán 1997 óta folyamatos konzultáció alakult ki a Művelődési és Közoktatási Minisztérium, majd az Oktatási Minisztérium, illetőleg az Állami Nyomda Rt. és a Diák-Bónusz Kht. képviselőivel (Az adatvédelmi biztos beszámolója 1997, Konzultációs vizsgálatok — Oktatás, kutatás; illetve 23/K/1998, 210/V/1998 és 794/K/1998 sz. ügyek.). Jelenleg is adatvédelmi aggályokat vet fel — többek között — a jogi háttér tisztázatlansága. Célszerű lenne a kérdést a felsőoktatási törvényben szabályozni. A kormányrendeleti szint azt vonja maga után, hogy a hallgatónak kötelező jelleggel hozzá kell járulnia személyes adatainak kezeléséhez, különben elesik a kedvezmények igénybevételére jogosító igazolvány birtoklásától. Az adatvédelmi biztos álláspontja továbbra is az, hogy az intelligens kártya nem szolgálhat egyedi azonosításra és egyedi fogyasztói profil kialakítására. Remélhetőleg a kész igazolványok, a kiállításukhoz szükséges adatlapok és a nyomtatványokból mind az adott intézményben, mind a minisztériumban létrejövő adatbázisok meg fognak felelni az Avtv. előírásainak. Magyar Posta A Magyar Posta Rt. adatkezelésével kapcsolatos adatvédelmi biztosi vizsgálatok száma és jelentősége az elmúlt évhez képest megnövekedett. A Magyar Posta Részvénytársaság az ország nagy adatkezelői közé sorolható. Jelentőségénél fogva e témakört részletesen tárgyaljuk. A posta tevékenységével összefüggésben számos olyan indítvány érkezett az adatvédelmi biztoshoz, melyben az állampolgárok azt sérelmezték, hogy a nekik címzett vagy az általuk küldött levelet felbontva kézbesítették. A panaszosok arra a kérdésre vártak választ, mely szervek jogosultak a levelek felbontására, és milyen esetekben. (137/A/1998, 576/A/1998) A postai szolgáltatásra a postáról szóló 1992. évi XLV.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes